## Turisme Comunitat Valenciana intensifica el diàleg amb el sector per a consensuar i aprovar la nova llei de vivendes turístiques este estiu

*** Nuria Montes assegura la unanimitat de tot el sector de l’allotjament d’ús turístic per a dotar esta regulació d’una “major claredat, seguretat, i exigència”
* Avança que una de les aportacions més significatives del nou decret serà, entre altres, la cessió de competències als ajuntaments

​​​​​​**

La consellera d’Innovació, Indústria, Comerç i Turisme, Nuria Montes, ha avançat que “les línies mestres definitives del que serà la modificació de la nova regulació en matèria de vivenda turística a la Comunitat Valenciana estan ja perfilades”. Per la qual cosa que la nova normativa en este àmbit en la qual està treballant actualment el Consell podrà ser aprovada “abans de l’estiu”.

Montes ha assegurat que “d’ací a pocs dies podrem començar a desgranar el contingut d’este nou decret, una vegada hàgem ultimat els detalls sobretot dels servicis i de les característiques que han de tindre estes vivendes”.

Així s’ha pronunciat la titular de Turisme, després d’haver presidit una reunió de la mesa empresarial del sector de l’allotjament turístic de la Comunitat Valenciana, que ha tingut lloc a Alacant i ha reunit representants de tot el sector d’esta modalitat.

Una trobada que ha permés confirmar i avalar la “unanimitat” del sector precisament “per a dotar esta regulació d’una major claredat, seguretat, i també d’una major exigència a les persones que es dediquen professionalment al lloguer turístic de les vivendes”, ha afegit Montes.

Turisme Comunitat Valenciana està treballant en la modificació de la normativa de vivendes turístiques, preparant una bateria de mesures que contribuïsquen, sobretot, a millorar la seua regulació, per a contribuir així a la lluita contra l’economia submergida i controlar el moviment de la turismofòbia. Una de les aportacions més significatives del nou decret serà, entre altres, la cessió de competències als ajuntaments.

Fecha: 01/07/2024